
PRECIZĂRI CNPP privind informațiile apărute în spațiul public referitoare la
Raportul Curții de Conturi

În contextul informațiilor apărute în spațiul public cu privire la rezultatele auditului financiar efectuat de Curtea de Conturi asupra situațiilor financiare ale Casei Naționale de Pensii Publice pentru anul 2024, CNPP face următoarele precizări pentru corecta informare a beneficiarilor sistemului public de pensii.
Casa Națională de Pensii Publice tratează cu maximă seriozitate constatările Curții de Conturi și va verifica toate situațiile semnalate, astfel încât eventualele diferențe de drepturi să fie identificate și soluționate potrivit legii.
În ceea ce privește informațiile potrivit cărora aproximativ 2,2 milioane de pensii ar fi fost calculate greșit, este necesară clarificarea modului în care trebuie interpretate datele prezentate în raport.
Pentru o parte dintre aspectele analizate, auditorii au pornit de la datele existente în bazele de date ale CNPP și au selectat eșantioane asupra cărora au fost efectuate verificări de detaliu, rezultatele fiind utilizate pentru realizarea unor estimări prin extrapolare statistică.
O valoare estimată prin extrapolare statistică nu înseamnă că toate dosarele la care aceasta se referă au fost verificate individual și constatate ca fiind calculate greșit. În mod similar, valorile estimate prin extrapolare nu reprezintă, prin ele însele, sume stabilite individual pentru fiecare beneficiar.
Prin urmare, din datele prezentate în raport nu poate fi desprinsă concluzia că aproximativ 2,2 milioane de pensii au fost verificate individual și constatate ca fiind calculate greșit. Existența și cuantumul unei eventuale diferențe pot fi stabilite numai prin verificarea individuală a dosarului și a documentelor care au stat la baza stabilirii sau recalculării pensiei.
CNPP nu minimalizează situațiile punctuale confirmate de auditorii publici externi. Fiecare dintre acestea va fi analizată, iar acolo unde se confirmă existența unor diferențe vor fi aplicate măsurile prevăzute de lege, atât pentru recuperarea eventualelor sume plătite necuvenit, cât și pentru acordarea diferențelor de drepturi cuvenite beneficiarilor.
Totodată, trebuie avută în vedere amploarea fără precedent a procesului de recalculare a pensiilor, derulat într-un interval relativ scurt și în contextul aplicării unui nou cadru legislativ. Procesul a presupus analizarea și prelucrarea unui volum foarte mare de date și documente, precum și mobilizarea personalului CNPP și al tuturor caselor teritoriale de pensii. 
În spatele milioanelor de decizii și operațiuni realizate în cadrul acestui proces se află munca susținută a personalului caselor teritoriale de pensii, care a gestionat un volum excepțional de activitate, concomitent cu asigurarea continuității plății pensiilor și a activităților curente ale sistemului public de pensii.
Într-un proces administrativ de o asemenea amploare și complexitate pot apărea situații punctuale care necesită verificare și corectare. Existența acestora nu poate fi însă generalizată și nu justifică, în absența verificării individuale, concluzia că milioane de pensii au fost calculate greșit.
CNPP îi asigură pe beneficiarii sistemului public de pensii că fiecare situație în care se va confirma existența unei diferențe va fi soluționată potrivit legii. Prioritatea instituției rămâne stabilirea și plata corectă a drepturilor de pensie, precum și consolidarea mecanismelor de verificare.
În susținerea celor precizate mai sus, atașăm observațiile formulate de către auditorii Curții de Conturi a României în raport cu numărul beneficiarilor din sistemul public de pensii, cu cazurile neconforme identificate de către auditorii Curții de Conturi a României, sumele constatate pentru aceste cazuri și sumele extrapolate de către aceștia.

	Observația Curții de Conturi a României
	Beneficiari ai sistemului public de pensii la nivelul anului 2024
	Cazuri identificate neconforme
	Sumă identificată ca urmare a cazului neconform
	Valoare estimată/extrapolată de către Curtea de Conturi a României

	Subevaluarea cheltuielilor și plăților efectuate de la bugetul asigurărilor sociale de stat cu suma estimată de 10.571.416 lei, de către unele case teritoriale de pensii, concomitent cu supraevaluarea cheltuielilor și plăților efectuate de la bugetul de stat, cu aceeași sumă, ca urmare a netrecerii unor beneficiari de pensii de serviciu în categoria pensionarilor la pensia pentru limită de vârstă la momentul îndeplinirii condițiilor legale/solicitării acestora, contrar prevederilor legale.

	11.688 pensii de serviciu
	7 cazuri
	32.668 lei
	10.571.416 lei

	Supraevaluarea cheltuielilor și plăților cu drepturile de pensie pentru limită de vârstă, în sumă estimată de 548.821 lei, acordate de către unele case teritoriale de pensii ulterior datei decesului beneficiarilor, contrar prevederilor legale

	210.000 ajutoare deces 
	2 cazuri
	5.267 lei
	548.821 lei

	Supraevaluarea cheltuielilor și plăților cu suma estimativă de 71.105.648 lei, precum și subevaluarea acestora cu suma estimativă de 230.364.905 lei, reprezentând drepturi de pensie pentru limită de vârstă, recalculate eronat în baza art.144 din Legea nr. 360/2023, prin preluarea, de către unele case teritoriale de pensii, a unor punctaje anuale mai mari sau mai mici decât cele cuvenite, contrar legislației în vigoare

	3.649.175 pensionari limită vârstă
	a) 9 cazuri
b) 9 cazuri
	a) 2.240 lei
b) 2.147 lei
	a) 71.105.648 lei
b) 230.364.905 lei

	Subevaluarea cheltuielilor și plăților cu suma estimativă de 311.745.847 lei, respectiv supraevaluarea acestora cu suma de 2.561 lei, reprezentând drepturi de pensie pentru limită de vârstă calculate eronat, anterior recalculării efectuată în baza art.144 din Legea nr. 360/2023, de către unele case teritoriale de pensii, contrar prevederilor legale în vigoare

	3.649.175 pensionari limită vârstă
	7 cazuri
	1.559 lei
	311.745.847 lei

	Supraevaluarea cheltuielilor și plăților efectuate de la bugetul asigurărilor sociale de stat cu suma estimată de 20.079.030 lei, reprezentând drepturi de pensie pentru limită de vârstă, concomitent cu subevaluarea cheltuielilor și plăților efectuate de la bugetul de stat, de către unele case teritoriale de pensii, ca urmare a nepreluării punctajelor aferente stagiilor de cotizare din sistemul agricol, contrar prevederilor legale

	3.649.175 pensionari limită vârstă
	13 cazuri
	6.043 lei
	20.079.030 lei

	Supraevaluarea cheltuielilor și plăților cu suma estimativă de 5.302.780 lei, precum și subevaluarea acestora cu suma estimativă de 783.784 lei, reprezentând drepturi de pensie pentru limită de vârstă, ca urmare a stabilirii incorecte a stagiului de cotizare contributiv care a stat la baza acordării/neacordării, de către unele case teritoriale de pensii, a unor puncte de stabilitate utilizate la recalcularea drepturilor de pensie, contrar prevederilor legale

	3.649.175 pensionari limită vârstă
	13 cazuri
	4.782 lei 
	5.302.780 lei

	Supraevaluarea cheltuielilor și plăților cu drepturile de pensie pentru limită de vârstă, în sumă de 97.700 lei, prin acordarea simultană, de către unele case teritoriale de pensii, a dreptului de pensie pentru limită de vârstă, unor salariate care au optat pentru prelungirea raportului de serviciu până la împlinirea vârstei legale de pensionare prevăzute pentru bărbați, contrar prevederilor legale

	3.649.175 pensionari limită vârstă
	5 cazuri
	
	97.700 lei

	Supraevaluarea cheltuielilor și plăților cu drepturile de pensie de invaliditate gradele I, II și III, în sumă estimată de 243.159 lei, întrucât, în perioada ianuarie-august 2024, unele case teritoriale de pensii au menținut în plată drepturi încasate de beneficiarii de drepturi din sistemul public de pensii care au realizat concomitent și venituri provenite din situații pentru care asigurarea este obligatorie, contrar prevederilor legale deși acestea trebuiau suspendate

	391.433 pensionari invaliditate 
	2 cazuri 
	1.299 lei 
	243.159 lei





	Subevaluarea/supraevaluarea, după caz, a cheltuielilor și plăților cu drepturile de pensie pentru limită de vârstă prin menținerea în plată, la nivelul unor case teritoriale de pensii, contrar prevederilor legale, a unor drepturi, în sumă estimată de 359.393 lei, reprezentând pensii de invaliditate, încasate de beneficiarii de drepturi din sistemul public de pensii care îndeplineau condițiile legale de trecere la pensia pentru limită de vârstă.
	391.433 pensionari invaliditate

!!! Conf. datelor existente la nivelul CNPP la decembrie 2024 figurează cu cumul un număr de 155.948 de pensionari (LV, INV, AP, UP)
	10 cazuri
	2.653 lei
	359.393 lei

	Supraevaluarea cheltuielilor și plăților cu drepturile de pensii de invaliditate, de către unele case teritoriale de pensii, contrar prevederilor legale, cu sumă estimată de 130.854 lei, pentru beneficiari care au primit în urma revizuirii medicale decizii de încadrare în alt grad de invaliditate decât cel pentru care se află în plată

	391.433 pensionari invaliditate
	9 cazuri 
	2.181/2.192 lei
	130.854

	Subevaluarea cheltuielilor și plăților cu drepturile de pensie de invaliditate stabilite anterior intrării în vigoare a Legii nr. 360/2023 cu suma estimată de 33.188.285 lei, prin neacordarea unor majorări de punctaje medii anuale, la nivelul unor case teritoriale de pensii, contrar prevederilor legale

	391.433 pensionari invaliditate
	9 cazuri
	2.345 lei
	33.188.285 lei

	Supraevaluarea cheltuielilor și plăților cu drepturile de pensie de invaliditate recalculate cu suma estimată de 2.618.782 lei, prin luarea în considerare a unui număr de puncte diferit decât cel avut anterior recalculării, la nivelul unor case teritoriale de pensii

	391.433 pensionari invaliditate
	13 cazuri
	2.690 lei
	2.618.782 lei

	Supraevaluarea cheltuielilor și plăților cu drepturile de pensie de invaliditate recalculate cu suma estimată de 353.007 lei, prin acordarea unor puncte de stabilitate necuvenite ca urmare a stabilirii unui stagiu de cotizare contributiv eronat pentru care se acordă puncte de stabilitate, la nivelul unor case teritoriale de pensii

	391.433 pensionari invaliditate
	9 cazuri
	2.078 lei
	353.007 lei

	Subevaluarea cheltuielilor și plăților cu drepturile de pensie de invaliditate recalculate cu suma estimată de 22.069.295 lei, prin luarea în considerare a unui număr de puncte mai mic decât cel avut anterior recalculării, la nivelul unor case teritoriale de pensii

	391.433 pensionari invaliditate
	20 cazuri
	3.994 lei
	22.069.295 lei

	Supraevaluarea cheltuielilor și plăților efectuate de la bugetul asigurărilor sociale de stat, de unele case teritoriale de pensii, cu suma estimativă de 288.021 lei, concomitent cu subevaluarea cheltuielilor și plăților efectuate de la bugetul de stat, ca urmare a acordării unor pensii de invaliditate recalculate în baza Legii nr. 360/2023, necorelate cu punctajul obținut aferent stagiului de cotizare din sistemul agricol, contrar dispozițiilor legale incidente[footnoteRef:1]. [1: ] 


	391.433 pensionari invaliditate
	13 cazuri
	4.806 lei
	288.021 lei

	Subevaluarea cheltuielilor și plăților efectuate de la bugetul asigurărilor sociale de stat, de unele case teritoriale de pensii, cu suma estimativă de 1.317.546 lei, reprezentând pensii de invaliditate ca urmare a stabilirii eronate a stagiului de cotizare contributiv, respectiv a stagiului potențial, prin necuprinderea în calculul acestora a unor perioade eligibile, contrar dispozițiilor legale incidente
	391.433 pensionari invaliditate
	3 cazuri
	9 lei
	1.317.546 lei

	Supraevaluarea cheltuielilor și plăților cu drepturile de pensie anticipată și anticipată parțială, în sumă estimată de 290.043 lei, întrucât unele case teritoriale de pensii au menținut în plată drepturi pentru beneficiari care au realizat concomitent și venituri provenite din situații pentru care asigurarea este obligatorie, contrar prevederilor legale.
	94.947 pensii anticipate și anticipate parțiale
	1 caz
	2.413 lei
	290.043 lei

	Subevaluarea/supraevaluarea, după caz, a cheltuielilor și plăților cu suma estimată de 321.715 lei, reprezentând drepturi de pensii anticipate și anticipate parțiale menținute în plată, contrar prevederilor legale, pentru beneficiarii din sistemul public de pensii care îndeplineau condițiile de trecere la pensia pentru limită de vârstă

	94.947 pensii anticipate și anticipate parțiale
	12 cazuri
	7.964 lei
	321.715 lei

	Subevaluarea cheltuielilor și plăților cu suma estimată de 2.933 lei, reprezentând drepturi de pensie anticipată calculate eronat începând cu luna septembrie 2024, respectiv după intrarea în vigoare a Legii nr. 360/2023 privind sistemul public de pensii, contrar cadrului legal în vigoare
	4954 pensii anticipate
	3 cazuri
	1.333 lei
	2.933 lei

	Supraevaluarea cheltuielilor și plăților efectuate de către unele case teritoriale de pensii, cu suma estimativă de 510.906 lei, ca urmare a acordării pensiei de urmaș unor beneficiari care nu mai îndeplineau condițiile prevăzute de cadrul legal în vigoare[footnoteRef:2], întrucât: [2: ] 

a) [bookmark: bookmark87]au realizat concomitent și venituri provenite din situații pentru care asigurarea este obligatorie, deși acestea trebuiau suspendate (360.608 lei);
b) [bookmark: bookmark88]urmașul nu a făcut dovada continuării studiilor într-o formă de învățământ sau urmașii figurează ca fiind exmatriculați în Registrul Educațional Integrat (150.298 lei).

	431.493 pensii urmaș


	a) 6 cazuri
b) 2 cazuri
	a) 15.199 lei
b) 1.813 lei
	a) 360.608 lei
b) 150.298 lei

	Subevaluarea cheltuielilor și plăților cu drepturile de pensii de urmaș, cu suma estimată de 17.521 lei, prin neactualizarea dreptului de pensie a susținătorului decedat și implicit a nivelului pensiei de urmaș, contrar prevederilor art. 144 din Legea nr. 360/2023 privind sistemul public de pensii

	431.493 pensii urmaș

	8 cazuri
	4.482 lei
	17.521 lei

